ایکی هفته اول بئین فلجی کئچیرن اسرائیل‌ین سابیق پرزیدنتی و باش ناظیری شیمون پرز موا‌لیجه اولوندوغو خسته‌خانادا ساعت 3.40-دا وفات ائتدی.
سپتامبرین 13-ده کئچیردیگی بئین فلج‌یندن سونرا وضعیتی بیر مدت یاخشی‌لاشان 93  یاش‌لی کئچمیش پرزیدنتین اؤلوم خبرینی دوقتورو وئردی.
66  ایلدن چوخ داوام ائدن سیاسی حیاتیندا 3 دفعه باش ناظیر وظیفه‌سینی ایجرا ائدن پرز 2007- 2014-جو ایللری آراسیندا اسرائیل‌ین پرزیدنتی اولوب.
خاطیرلاداق کی، شیمون پرز1994-جی ایلده فیلیسطین‌نین افسانوی لیدری یاسر عرفات و اسرائیل‌ین باش ناظیری اسحاق رابین ایله بیرلیکده "فیلیسطین ایله باریش آنلاشماسی تشببوسونه خاریجی ایشلر ناظیری اولا‌راق قوشولدوغونا گؤره نوبل باریش موکافاتی قازانمیشدی.
